فتح الالہ فی شرح المشکاۃ

فتح الالہ فی شرح المشكاة امام ابن حجر ہیتمی مکی (م 974ھ) کی تصنیف ہے۔ یہ حدیث کی کتاب ہے اور امام محمد خطیب تبریزی (م 741ھ) کی کتاب مشكاة المصابيح کی شرح ہے۔ ابن حجر اس کتاب کو مکمل کرنے سے پہلے ہی وفات پا گئے تھے۔ .فتح الإله، ابن حجر الهيتمي
 کتاب کی تصنیف کا سبب 
امام ابن حجر ہیتمی فرماتے ہیں:فتح الإله، ابن حجر الهيتمي، ص50-51

اور ان فنون میں ابواب کے اعتبار سے جو سب سے جامع کتاب لکھی گئی ہے اور جسے اہلِ عقل سب سے زیادہ نفع بخش پاتے ہیں، وہ ہے علامہ محقق ولی اللہ محمد بن عبد اللہ تبريزی شافعی کی مشكاة الأنوار۔ اللہ ان پر رحم فرمائے اور ان کی مساعی کو قبول کرے۔ اس کتاب نے مصابيح محيي السنة العلية کے انوار کو فصاحت و بلاغت کے ساتھ یکجا کر دیا ہے۔ یہ کتاب خوبی اور کمال میں سبقت لے گئی ہے اور اس میں ایسی نایاب فوائد اور اضافات ہیں جو منفرد حیثیت رکھتے ہیں۔

چنانچہ سنہ 954ھ میں مکہ مکرمہ کے موسم (حج کے ایام) میں ماوراء النہر کے بعض بڑے فضلاء اور صالحین اور ان کے جلیل القدر محققین و علما نے مجھ پر اصرار کیا کہ میں اس پر ایک ایسا شرح لکھوں جو نہ بہت مختصر ہو اور نہ بہت طویل، تاکہ اس سے عام لوگ فائدہ اٹھا سکیں اور دنیا و آخرت میں بھلائیوں کا تسلسل قائم رہے۔ اس لیے بھی کہ جن لوگوں نے اس پر یا اس کے اصل (مصابيح) پر شروح لکھیں، انھوں نے بہت طوالت اختیار کی اور اصل مقصد سے ہٹ گئے۔ انھوں نے مباحث کو طول دیا، لیکن پھر بھی وہ ان احادیث کے فقہی معانی اور مقصود پہلوؤں کو مکمل طور پر واضح نہ کر سکے، نہ ان کے فروعی مسائل پر اچھی طرح بحث کی جو اصلًا زیادہ اہم اور مقدم ہیں۔

میں اس بلند ترین اور کامل ترین مقام کو اختیار کرنے سے ہچکچاتا رہا، قدم آگے بڑھاتا اور پھر پیچھے ہٹا لیتا، کیونکہ ان پوشیدہ نکات کو نکالنے سے میں خود کو کوسوں دور پاتا تھا۔ خصوصاً اس لیے کہ اس کتاب کو کسی فقیہ نے اپنا چراغ نہیں بنایا، نہ اس کے طریق کو روشنی بخشی، نہ اس کی چوٹی کو سر کیا، نہ اس کی گہرائی میں اترا اور نہ اس کے سایے میں ٹہرا۔ یہ تو ایسی گوہر ہے جسے ابھی تراشا نہیں گیا اور ایسا گھوڑا ہے جس پر ابھی سواری نہیں کی گئی۔

پھر بھی ایک داعیہ پیدا ہوا کہ میں اس پر کچھ لکھوں، اگرچہ خیالات کی کنواریاں بکھیرنے کے اس میدان میں جانے کی مکمل وجوہات میسر نہ تھیں۔ کیونکر ایسا نہ ہو جبکہ جوانی کا زمانہ جا چکا، اسباب بکھر گئے اور میں برابر اپنی فقہی کتابوں کی تصنیف و تحقیق اور دور دراز سے آنے والے پیچیدہ فتاویٰ کے حل میں مصروف رہا۔ اس سب کے باوجود میں نے ایک گھڑی کا وقت اس شرح کے لیے فارغ کیا تاکہ اس میں سے کچھ حکمت اور احکام کے ایسے نکات اخذ کر سکوں جن سے دلوں کو راحت اور آنکھوں کو سکون حاصل ہو۔

میں نے اسے عقائد کے اصولوں، فوائد کے نادر موتیوں، قیمتی جواہرات اور بلند معانی کے ساتھ مزین کیا۔ تاہم حقیقت یہی ہے کہ میں تو بس محدثین کی روشنائی اور سابق شارحین کی فضیلت کے چراغ سے ہی کچھ روشنی لے رہا ہوں۔"

 حوالہ جات 

زمرہ:تصنیفات ابن حجر ہیتمی
زمرہ:شروحات حدیث